Boko Haram sweer om Leah Sharibu by hulle te hou - Geopende Deure
Boko Haram sweer om Leah Sharibu by hulle te hou
Boko Haram het in Februarie vandeesjaar 110 meisies ontvoer uit 'n skool in Dapchi, Nigerië. Een van die meisies en enigste Christen was die 15-jarige, Leah Sharibu.. Terwyl die res van die meisies binne 'n maand vrygelaat is, is Leah steeds in aanhouding omdat sy weier om na Islam te bekeer.
In September het 'n video aan die lig gekom waarin die teregstelling van 'n noodlenigingswerker gesien kan word… In díe video, stel Boko Haram 'n ultimatum aan die Nigeriese regering, waarin hulle dreig om Leah en twee ander noodlenigingswerkers te vermoor, sou hulle nie binne 'n maand gehoor gee aan hul eise nie.
Ongelukkig het Boko Haram verlede week, op die 16de Oktober, die tweede noodlenigingswerker tereggestel, en gesweer om Leah en die derde noodlenigingswerker, Alica Ngaddah wat ook 'n Christen is, as "lewenslange slawe" aan te hou.
Hou asseblief die Sharibu- en Ngaddah-families in jou gebede terwyl hulle angstig wag vir die vrylating van Leah en Alice. Bid ook vir Leah en Alice se beskerming waar hulle in aanhouding is. Mag die Nigeriese regering wys en proaktief wees om om hul vrylating te verseker.